Nadin Amizah

Nadin Amizah (nosusu ontok 28 Mikat 2000) nopo nga susuminding om monunupu sinding mantad Indosesia. Nokodimpot isido kalantayon tagayo kalapas kolaborasi miampai Dipha Barus id suang single kiuhu "All Good" ontok toun 2017. sontoun kalapas dii, minapalabus isido single solo koiso kiuhu "Rumpang" om maya dii nakaanu isido gaa Artis Wagu Bobos Abantug id Anugerah Musik Indonesia 2019.

Nakaanu i Nadin do apat Anugerah Musik Indonesia mantad hopo om apat kopoingkakatam om iso kopoingkakatam id Festival Filim Indonesia.

 Koposion pogulu 
Nosusu i Nadin Amizah id Bandung, Jawa Kotonobon, ontok 28 Mikat 2000 om molohing nopo dau nga i Raja om Intan Gurnita Widiatie. Miniada o molohing dau ontok di poinsikul po isido om tadi dau i Kayla. Ginumayo isido miampai todu dau id Bandung, pakalaja o tama disido hilo Jakarta om moi kakap diolo ontok pompod minggu.

Kalapas nakaawi sikul pintangaan, minongoput isido ponginabasan id suang jurusan pengajian komunikasi id London School of Public Relations hilo Jakarta om nakaawi ponginabasan ontok toun 2022.

 Karier 

 2016–2019: Koimpuunon om kalantayon tagayo 
Minongimpuun i Nadin do kalaja muzik miampai poposuang vidiu sininding kawagu mogikaakawo sinding hilo media sosial. Rinomut isido do rangkaian televisyen Trans TV montok mampayat pialaan Social Media Sensation ontok toun 2016 id nombo nokolimbou isido id kinoyonon kotolu. Ontok toun dii nogi, minangangat i produser Dipha Barus disido do kolaborasi kalapas pinosuul do tutumanud dau id media sosial i  Nadin sabaagi koruhang duet sumusuhut. Pinalabus o single diolo i kiuhu "All Good" ontok 8 Gomot 2017. Nokotorimo o sinding dii do tolu kopoingkakatan om nakaanu gaa' montok Produksi Kalaja Muzik Dance/Elektronik Bobos Abantug id Anugerah Musik Indonesia 2017.

Gama kinalantayon do sinding "All Good", minopolombus i Nadin do angkab dau papalabus sinding miampai muzik folk, i misuai mantad gaya sayau om elektronik id suang single dii. Ontok 14 Mano, 2018, minapalabus isido single koiso dau kiuhu "Rumpang" i sinupu dau ontok di hopod om onom toun. Pogulu dii, pinosuang dau o kosolimbahan potilombus sinding dii hilo YouTube dau tolu tulan lobi osopung. Nokolimbou o sinding diti do gaa Produksi Kalaja Muzik Folk/Country/Ballad Bobos Abantug om maya dii nakaanu isido gaa' Artis Wagu Bobos Abantug id Anugerah Musik Indonesia 2019. Ontok toun 2019, minapalabus isido single "Sorai", "—star.", om "Seperti Tulang". Ontok 29 Mikat 2019, minomonsoi isido kolaborasi miampai susuminding pop Sal Priadi kiuhu "Amin Paling Serius", i nokolimbou id kinoyonon koonom id suang carta Billboard Indonesia Top 100.

 2020–2022: Selamat Ulang Tahun om Kalah Bertaruh 
Minapalabus i Nadin do album studio koiso kiuhu Selamat Ulang Tahun, ontok kinouliton toun dau di ko-20 ontok 28 Mikat 2020. Pinoingkakat o album dii montok kategori Album Bobos Abantug Toun Diti om Album Pop Bobos Abantug id  Anugerah Musik Indonesia 2020. Ontok 20 Milau 2020, nopili i Nadin do Disney Indonesia miampai Yura Yunita, Agatha Pricilla, om Sivia Azizah montok papalabus versi sininding kawagu do sinding "Reflection" sabaagi sokodung montok filim Mulan 2020. Id tanga pandemik COVID-19 , minapaharo i Nadin do iso konsert maya montok promosi album dau kiuhu Selamat Ulang Tahun: Sebuah Pertunjukan, ontok  27 Milau 2020 om lobi 7,000 tulun minintong dii. Ontok 3 Momuhau 2020, minapalabus i Nadin do single miampai Kunto Aji kiuhu "Selaras" maya piuhupan miampai IM3 Ooredoo.

Ontok 24 Gomot 2021, minapalabus i Nadin do single kiuhu "seperti takdir kita yang tulis". Sontoun kalapas Selamat Ulang Tahun, minapalabus i Nadin do <i>extended play</i> koiso i kiuhu ''kalah bertaruh'' ontok 26 Mikat 2021, i pinalabus do pemuzik folk ambient, Reruntuh. Ontok 22 Momuhau 2022, minapaharo i Nadin do konsert koiso sabaagi sokodung kumaa album studio debut dau hilo Gelora Bung Karno Basketball Hall, Jakarta. Ontok 21 Milatok 2023, minapaharo i nadin do konsert Selamat Ulang Tahun concert hilo Zepp, Kuala Lumpur, Malaysia.

 2023–dinondo: Untuk Dunia, Cinta, dan Kotornya 
Ontok 23 Mahas 2023, minapalabus i Nadin do single toponsol montok album studio koduo dau i masaan nogi potoundaon ontok dii kiuhu "Rayuan Perempuan Gila". Nokolimbou single dii id kinoyonon kaapat doid Billboard Indonesia Songs. Ontok 4 Magus 2023, minapalabus isido single koduo kiuhu "Semua Aku Dirayakan". Ontok 3 Manom 2023, minanahak i Nadin do kopoilaan kokomoi album studio koduo dau i polobuson sonwulan sumusuhut, om minapalabus single kotolu kiuhu "Tawa". Album studio koduo dau, Untuk Dunia, Cinta dan Kotornya, pinalabus ontok 13 Gumas 2023. Koposolimbahan nopo album dii nga pinoindalan ontok 4 Milau 2023 hilo Bengkel Space, Sudirman Central Business District, Jakarta miampai kotindapahan poimponu soginumu 2,000 tulun. Pinoingkakat o sinding "Sorai" sabaagi Sinding Tema Bobos Abantug id Festival Filim Indonesia 2023, kalapas nopili sabaagi runut tuni montok filim When It Stops Here (2023).

Ontok Milau 2023, nopili i nadin montok suminding do sinding tema do siri televisyen Netflix, Cigarette Girl. Numaan kawagu disido sindingo o sinding toun 1978 kiuhu "Kala Sang Surya Tenggelam", sinding di Chrisye. Minomili o monunuhu i Kamila Andini di Nadin montok suminding do sinding tema dii tu rolou nopo di Nadin nga kopihuyud do rolou tongoondu ngaawi doid susuyan dii.

Diskografi
Album studio
Selamat Ulang Tahun (2020)
Untuk Dunia, Cinta, dan Kotornya (2023)

Extended plays
kalah bertaruh (2021)

Singls
Sabaagi artis toponsol
 Uhu Toun Album"Rumpang" 2018 rowspan="3" "Sorai"2019"—star.""Amin Paling Serius" Berhati"Seperti Tulang" "Bertaut"2020 Selamat Ulang Tahun"Reflection" rowspan="2" "Selaras""Seperti Takdir Kita Yang Tulis" 2021 Kalah Bertaruh"Rayuan Perempuan Gila"2023Untuk Dunia, Cinta, dan Kotornya"Semua Aku Dirayakan""Tawa""Berpayung Tuhan""Kala Sang Surya Tenggelam" 

Sabaagi artis nopili
 Uhu Toun Album"All Good"2017 rowspan="2" "Beauty and the Beast""Teralih (Aero's Tape)" Bila Bulan Tak Hadir

Koimbulayan sabaagi tombului
 Uhu Toun Artis suai Album"Untukmu" 2021 Iwan Fals Pun Aku"Forgot Password" 2023 Hindia Lagipula Hidup Akan Berakhir

 Konsert 
+ Uhu Tadauwulan Kinoyonon  Ginumu mogogontong Nuut  Selamat Ulang Tahun: Sebuah Pertunjukan oleh Nadin Amizah 27 Milau 2020Virtual7180Konsert virtual, pinokito kawagu ontok 2021Selamat Ulang Tahun 22 Momuhau 2022Hall Basket Senayan, Jakarta Pusat 2870Konsert tunggalSelamat Ulang Tahun dan Kisah Lainnya21 Milatok 2023Zepp Kuala Lumpur, Malaysia2800Untuk Dunia, Cinta, dan Kotornya4 Milau 2023Bengkel Space, SCBD, Jakarta Selatan2000ShowcaseKita Akan Selesai28 Mansak 2024Toko Merah, Kota Tua, Jakarta BaratKonsert intim

Gaa' om kopoingkakatan
Anugerah Musik Indonesia

TounKategoriKalaja pinoingkakatKootuson2017 Production Work of the Year"All Good"   Best Collaboration Production Work  Best Dance/Electronic Production Work 2018 Best Folk/Country/Ballad Production Work "Teralih"   Best Rearrangement Production Work "All Good" (Acoustic version)  2019 Best New Artist"Rumpang"  Best Folk/Country/Ballad Production Work  Best Collaboration Production Work "Amin Paling Serius"  2020 Album of the YearSelamat Ulang Tahun  Best Pop Album  Best Folk/Country/Ballad Production Work "Bertaut" 2021 Best Pop Album Kalah Bertaruh  Best Alternative Solo Artist "Sebuah Tarian yang Tak Kunjung Selesai" 2023 Best Female Pop Solo Artist "Rayuan Perempuan Gila" 



Festival Filim Indonesia

TounKategoriKalaja pinoingkakatKootuson2023 Sinding Tema Bobos Abantug "Sorai"  

Sukuon

Noputan labus